cyanic-selkie/wikianc huggingface dataset:
Ալիքների ինտերֆերենցիա
Ինտերֆերենցիայի կարևոր դեպքերից է հակադիր ուղղություններով տարածվող երկու հարթ ալիքների գումարումը, որի արդյունքում առաջանում են կանգուն ալիքներ։
Երկու ալիքների գումարման ժամանակ էներգիայի հոսքի խտության միջին արժեքը (պարբերության ընթացքում) համեմատական է արդյունարար ամպլիտուդի քառակուսուն (A_{2}), հետևաբար արդյունարար ալիքում էներգիայի հոսքի խտության արժեքը միշտ չէ, որ հավասար է ինտերֆերենցվող ալիքների էներգիայի հոսքի խտության միջին արժեքների գումարին։ Տեղի է ունենում էներգիայի վերաբաշխում տարածության մեջ։ Երկու աղբյուրներից էներգիայի լրիվ հոսքի արժեքը էականորեն կախված է աղբյուրների հեռավորության և ճառագայթվող ալիքի երկարության միջև եղած հարաբերակցությունից։
Ինտերֆերենցիայի երևույթն օգտագործվում է օպտիկական ինտերֆերոմետրերում, ռադիոինտերֆերոմետրերում, ինտերֆերենցիոն ռադիոհեռաչափերում։
Արտաքին հղումներ
Կատեգորիա:Ակուստիկա Կատեգորիա:Օպտիկա Կատեգորիա:Ալիքներ
Նանյոյի աստղադիտարան
Նանյոյի աստղադիտարան (, աստղադիտարանի կոդը` — «358»), մասնավոր, սիրողական աստղադիտարան Ճապոնիայի Յամագատա պրեֆեկտուրայի Նանյո քաղաքի մոտ։ Հիմնադրվել է 1995 թվականին։ Աստղադիտարանը ղեկավարում է Տոմիմարու Օկունին։
Արտաքին հղումներ
Փոքր մոլորակների կենտրոնի կայքում աստղադիտարանի կատարած դիտարկումները
1870 թվականից հետո աստերոիդների և մոլորակների արբանյակների դիտարկումները
Կատեգորիա:Աստղադիտարաններ Ճապոնիայում
Կոպանի (ավան, Կազանկայի շրջան)
Կոպանի (Копані), ավան Ուկրաինայի Նիկոլաևի մարզի Կազանկայի շրջանում։ Հիմնադրվել է 1750 թվականին։
2001 թվականի տվյալներով Կոպանի ավանում բնակվում էր 9 մարդ։ Բնակավայրը զբաղեցնում է 0,187 կմ²։
Արտաքին հղումներ
Կատեգորիա:Ուկրաինայի Նիկոլաևի մարզի Կազանկայի շրջանի բնակավայրեր Կատեգորիա:Ուկրաինայի ավաններ Կատեգորիա:1750 թվականին հիմնադրված բնակավայրեր
Հյուսիսային Հոլանդիա
Հյուսիսային Հոլանդիան (Noord-Holland) Նիդերլանդների տասներկու մարզերից (պրովինցիաներից) մեկն է։ Գտնվում է երկրի հյուսիսարևելյան հատվածում. հարավից սահմանակցում է Նիդերլանդների Հարավային Հոլանդիա մարզին, հարավ-արևելքից՝ Ուտրեխտին, արևելքից՝ Ֆլևոլանդին, իսկ հյուսիսից և հյուսիս-արևելքից՝ Ֆրիզլանդին մարզին։ Ունի 2,595 միլիոն բնակիչ (2005 թ.), գլխավոր քաղաքը Հարլեմ քաղաքն է, իսկ ամենամեծ քաղաքը Ամստերդամն է, որը Նիդերլանդների մայրաքաղաքն է։
Արտաքին հղումներ
Կատեգորիա:1840 հիմնադրված պետություններ և տարածքներ Կատեգորիա:1840 թվականին հիմնադրված բնակավայրեր
(6899) Նենսիչաբոտ
(6899) Նենսիչաբոտ (Nancychabot), աստերոիդ աստերոիդների հիմնական գոտում։ Հայտնաբերվել է 1988 թվականի սեպտեմբերի 14-ին Շելտ Բասի կողմից Սերո Տոլոլոյում ։
Միջին հեռավորությունը Արեգակից կազմում է 2,927939 ա. մ., առավելագույնը մոտենում է 2,8789 ա. մ. հեռավորության վրա և հեռանում 2,977 ա. մ. ։ Արեգակի շուրջ մեկ ամբողջական պտույտ է կատարում 1829,96 երկրային օրվա ընթացքում, իր ուղեծրով շարժվելով միջինում 0,196726 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,94° անկյուն։
Արտաքին հղումներ
Կատեգորիա:1988 թվականին հայտնաբերված աստղագիտական մարմիններ Կատեգորիա:Շելտ Բասի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Վինկրիստին
Վինկրիստին, կամ այլ կերպ լեյրոկրիստին, վաճառքային անունը՝ Օնկովին, քիմիոթերապևտիկ դեղ, որը կիրառվում է տարբեր տեսակի քաղցկեղների բուժման համար ։ Դրանցից են սուր լիմֆոցիտային լեյկեմիան, սուր միելոիդ լեյկեմիան, Հոջկինի լիմֆոման, նեյրոբլաստոման, թոքի մանր բջջային քաղցկեղը և այլն ։ Այն կիրառում են ներերակային ձևով ։
Հիվանդների մեծ մասը վինկրիստինով բուժման ընթացքում ունենում են որոշ կողմնակի երևույթներ ։ Հաճախ այն առաջացնում է զգայության փոփոխություններ, մազաթափություն, փորկապություն, քայլքի դժվարացում և գլխացավեր ։ Ծանր կողմնակի երևույթներից են նեյրոպաթիկ ցավը, թոքերի վնասումը կամ լեյկոցիտների քանակի նվազումը, ինչը բարձրացնում է վարակման ռիսկը ։ Հղիների կողմից կիրառման դեպքում կարող է դիտվել պտղի վնասում ։ Այն կանգնեցնում է բջիջների նորմալ բազմացումը ։
Վինկրիստինը առաջին անգամ սինթեզվել է 1961թ․ ։ Այն ներառված է Առողջապահության համաշխարհային կազմակերպության անփոխարինելի դեղերի ցանկում, որտեղ ներառված են առողջապահական համակարգի ամենաարդյունավետ և անվտանգ դեղերը ։ Զարգացող երկրներում դեղի 1 դեղաչափի արժեքը կազմում է 1․80-42․60 ԱՄՆ $ ։ Այն վինկա ալկալոիդ է, որը կարելի է ստանալ Մադագասկարում աճող բաց երկնագույն Catharanthus roseus -ից ։
Բժշկական ցուցումներ
Վինկրիստինը ներմուծվում է ներերակային ճանապարհով տարբեր քիմիոթերապևտիկ բուժումների սխեմաների կազմում ։ Այն հիմնականում կիրառվում է ոչ-Հոջկինի լիմֆոմայի բուժման համար CHOP սխեմայում, Հոջկինի լիմֆոմայի բուժման համար MOPP, COPP, BEACOPP սխեմաների կազմում և, ավելի քիչ հայտնի, Սթենֆորդ V սխեմայում՝ սուր լիմֆոբլաստային լեյկեմիայի բուժման համար, ինչպես նաև նեֆրոբլաստոմայի բուժման մեջ ։ Այն կիրառվում է նաև դեքսամետազոնի և L-ասպարագինազայի հետ՝ ՍԼԼ-ի բուժման սխեմայում, և պրեդնիզոնի հետ միասին՝ մանկական լեյկեմիաների բուժման մեջ ։ Երբեմն, վինկրիստինը օգտագործվում է որպես իմունաճնշիչ դեղ, օրինակ՝ թրոմբոտիկ թրոմբոցիտպակասորդային վարդացանի կամ իդիոպաթիկ թրոմբոցիտպակասորդային վարդացանի բուժման համար ։
Կողմնակի երևույթներ
Վինկրիստինի հիմնական կողմնակի երևույթներն են՝ քիմիոթերապիայով խթանված ծայրամասային նեյրոպաթիան, հիպոնատրեմիան, փորկապությունը և մազաթափությունը։
Քիմիոթերապիայով խթանված նեյրոպաթիան կարող է լինել այնքան ծանր, որ կարիք լինի նվազեցնելու կամ դադարեցնելու օգտագործումը։ Այս դեպքում ախտանշաններն ընդգրկում են՝ հարաճուն ծակծոցներ ու թմրածություն, ցավ և ցրտային գերզգայնություն, որը սկսվում է ձեռքերից և ոտքերից, երբեմն, ախտահարելով նաև արմունկներն ու ծնկները ։ Ծայրամասային նեյրոպաթիայի առաջին ախտանշաններից են` ոտնաթաթի կախվածությունը․ վերջինիս ընտանեկան պատմության և/կամ Շարկո-Մարի-Տուտի հիվանդության դեպքում վինկրիստինի օգտագործումը խորհուրդ չի տրվում ։
Վինկրիստինի շատ օգտագործումից առաջանում է դեղորայքակայունություն, պայմանավորված p-գլիկոպրոտեինային պոմպի գերէքսպրեսիայով։ Փորձեր են արվում շրջանցելու դեղորայքակայունությունը՝ ավելացնելով վինկրիստինի մոլեկուլի ածանցյալներ և փոփոխված ձևեր ։
Դեղաբանություն
Catharanthus roseus -ից բնական ճանապարհով անջատված վինկրիստինը կազմում է վերջինիս ընդհանուր արտադրության ընդամենը 0․0003%-ը։ Այս պատճառով էլ այժմ գոյություն ունեն սինթետիկ վինկրիստինի ստացման այլընտրանքային մեթոդներ ։ Վինկրիստինի արտադրությունը կատարվում է ինդոլային ալկալոիդ վինդոլինի և վինկա բույսի՝ կաթարանտինի համակցված կիսասինթեզից ։ Այժմ այն սինթեզվում ե նաև ստերեոկարգավորված ընդհանուր սինթեզի տեխնիկայով, որի հիմքում C18' և C2' ճշգրիտ ստերեոքիմիան է։ Այս ածխածինների բացարձակ ստերեոքիմիան պատասխանատու է վինկրիստինի հակաքաղցկեղային ակտիվության համար ։
Վինկրիստինի լիպոսոմային ինկապսուլացիան բարձրացնում է վինկրիստինի արդյունավետությունը, միաժամանակ նվազեցնելով վերջինիս նեյրոտոքսիկությունը։ Լիպոսոմային ինկապսուլացիան մեծացնում է վինկրիստինի շիճուկային խտությունը և օրգանիզմում շրջանառման ժամանակը, հեշտացնելով բջիջների կողմից դեղի զավթումը ։
Պատմություն
Դարեր շարունակ օգտագործվելով որպես ժողովրդական միջոց, 1950-ականներին կատարված հետազոտությամբ պարզ դարձավ, որ Catharanthus roseus -ում առկա են մոտ 120 ալկալոիդներ, որոնց մեծ մասը կենսաբանորեն ակտիվ միացություններ են՝ ամենահայտնի երկուսը վինկրիստինն ու վինբլաստինն են ։ Սկզբնական հետազոտություններում նրանց օգտակարությունը շաքարային դիաբետի ժամանակ հիասթափեցնող էր, սակայն այն առաջացնում էր ոսկրածուծի ընկճում, որից հետո սկսեցին հետազոտել նրանց ազդեցությունը մկների մոտ լեյկեմիաների ժամանակ, որոնց ապրելիությունը բարձրացավ վինկայի պրեպարատի կիրառման ֆոնին։ Բույսը սկզբից մշակում են Skelly-B ճարապազող նյութով և բենզենի էքստրակտով, բերելով A ֆրակցիայի առաջացման։ Այնուհետև այս A ֆրակցիան մշակում են ալյումինի օքսիդով, քրոմատոգրաֆիայով, եռքլորմեթանով, բենզ-դիքլորմեթանով և pH-ով անջատում վինկրիստինը ։
1963թ-ի հունիսին ԱՄՆ-ի սննդի և դեղերի վերահսկման կենտրոնը հաստատեց վինկրիստինի օգտագործումը Օնկովին անվան տակ, որպես հիմնական քիմիոթերապևտիկ միջոց ։ Այն առաջին անգամ հայտնաբերվել է Էլի Լիլլի և ընկերություն կազմակերպության կողմից՝ բժիշկ Ջ․Գ․ Արմսթրոնգի գլխավորած հետազոտական խմբի կատարած հետազոտությունում։ Էլի Լիլլին ծախսեց հսկայական քանակությամբ Catharanthus roseus-ի բույսեր։ Նրանց անհրաժեշտ եղավ 1 տոննա չորացրած տերևներ 1 պտղունց վինկրիստին ստանալու համար։ Այն աճեցնում էին Թեքսասի ֆերմաներից մեկում, վինկրիստին ստանալու համար ։
Մատակարարներ
ԱՄՆ-ում դեղի 3 ջեներիկները արտադրում են APP, Մեյն և Սիկոր (Տեվա) կազմակերպությունները։
Հետազոտություններ
2012թ-ին սննդի և դեղերի վերահսկման կազմակերպությունը հաստատեց վինկրիստինի լիպոսոմալ ձևի օգտագործումը Մարգիբո անվան տակ ։ Նանոմասնիկային ձևի պատրաստման հետազոտությունները սկսել են 2014թ-ից ։
Արտաքին հղումներ
Կատեգորիա:Ացետատներ (եթերներ) Կատեգորիա:Ալկալոիդներ Կատեգորիա:Առողջապահության համաշխարհային կազմակերպության հիմնական դեղեր
Դիետոլոգիա
Դիետոլոգիա, գիտության ոլորտ, որն ուսումնասիրում է սնուցման հետ կապված հարցերը, այդ թվում հիվանդ մարդու սննդակարգի առանձնահատկություններրը։ Դիետոլոգիան ուղղված է սննդի ռացիոնալացմանն ու անհատականացմանը, բայց առաջին հերթին սննդի անվտանգության ապահովմանը։ Շնորհիվ այն բանի, որ սնուցման անհատականացումն իրականացվում է խիստ կազմակերպված սնուցման համակարգերի՝ «դիետաների» օգնությամբ, դիետոլոգիան ստացել է իր անվանումը։
Ընդհանուր ընկալումներ
Հիվանդների համար կերակուր պատրաստելը խնամքի հատուկ ձև է, խնդիր, որը պահանջում է հնարամտություն և, միաժամանակ, հավասարակշռված մոտեցում գործի հանդեպ։ Ժամանակակից դիետոլոգիայի տեսանկյունից դիետիկ արտադրանքները բաժանվում են 2 խմբի՝
Սնուցման ոլորտի մասնագետը կոչվում է սննդաբան։ Դիետոլոգիայի նպատակներն են՝ կարգավորել նյութափոխանակությունը, բարելավել օրգանիզմը, հիվանդություններից հետո հիվանդների արագ ապաքինումը, ինչպես նաև քաշի կարգավորումը։
Սննդաբանները, հիմնվելով հիվանդների անձնական տվյալների վրա, հաշվի առնելով նրանց ապրելակերպը, առողջական վիճակը, սովորությունները, ժառանգական գործոնները, կազմում են անհատական ​​սննդային ծրագրեր։ Դիետիկ սնունդը շատ դեպքերում դեղամիջոցների և բուժական պրոցեդուրաների այլընտրանք է։
Դիետոլոգիան, որպես գիտություն, հատկապես արդիական է դարձել, քանի որ նստակյաց կենսակերպը, շրջակա միջավայրի գործոնները, անառողջ սննդակարգը, սննդակարգում բնական մթերքների կրճատումը առավել բացասաբար են ազդում երկրի գենոֆոնդի վրա։ Գնալով ավելանում է տարբեր տարիքի գեր մարդկանց թիվը՝ կապված մի շարք քրոնիկական հիվանդությունների հետ։ Դա դառնում է համազգային խնդիր։ Մարդկության պատմության ընթացքում քաշի կարգավորման բազմաթիվ եղանակներ են առաջարկվել, սակայն մինչ օրս, չնայած բազմաթիվ մշակված դիետաների, խնդիրը ամբողջությամբ չի լուծվել։
Անամբաս
Անամբաս (Kepulauan Anambas), փոքր կղզեխումբ Ինդոնեզիայում, որը գտնվում է Հարավչինական ծովի հարավային մասում, Մալազիա և Կալիմանտան կղզիների միջև։ Ընդհանուր մակերեսը՝ 634,37 քառակուսի կիլոմետր է։ Բարձրությունը մինչև 566 մ։ Բնակչությունը՝ 37.493 մարդ 2010 թվականի տվյալներով ։
Անամբասայում կան բնական գազի մեծ պաշարներ, որոնք տեղափոխվում են Սինգապուր, Մալայզիա և այլ երկրներ։
Ծանոթագրություններ
Կատեգորիա:Ինդոնեզիայի կղզիներ Կատեգորիա:Խաղաղ օվկիանոսի կղզեխմբեր
Մեհուրո
Մեհուրո՝ Տոկիոյի 23 հատուկ շրջաններից մեկը։
Մեհուրոյում են գտնվում 15 արտասահմանյան դեսպանատներ և հյուպատոսություններ։ Այնտեղ է գտնվում Տոկիոյի բացառիկ բնակավայրերից մեկը (Կակինոկիզակա)։ 2007 թ.-ի դեկտեմբերի 31-ի դրությամբ բնակչությունը կազմել է 259 968 մարդ, բնակչության միջին խտությունը-17 685 մարդ/կմ²։ Ընդհանուր մակերեսը կազմում է 14,70 կմ²։
Աշխարհագրություն
Հիմնական թաղամասերը
Էկոնոմիկա
Մեհուրոյում են գտնվում հետևյալ կորպորացիաները. «Դոն Կիխոտ» (առևտրի ցանց), «Թոփ Տուր» (տուրիզմ), «Նեկո» (հրատարակչություն)։ Շրջանում գտնվում են առևտրի կենտրոններ և հանրախանութներ «Տոկյու Պլազա», «Ատրե»։
Մշակույթը և կրթությունը
Միջազգային մասնավոր դպրոցներ
Ստարոտումբագուշևո
Ստարոտումբագուշևո (Старотумбагушево, Иҫке Томбағош), գյուղ Ռուսաստանի Բաշկորտոստան հանրապետության Շարանսկի շրջանի կազմում։
Բնակչությունը 2009 թվականին գրանցված տվյալներով կազմում էր 339 մարդ։
Օբլեցի
Օբլեցի (Облецы), գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Խոլմ-Ժիրովսկի շրջանի բնակավայրեր
Թիլ Արմեն
Թիլ Արմեն, գյուղ Արևմտյան Հայաստանում, Դիարբեքիրի վիլայեթի Մարդինի գավառում ։
Եղել է հայաբնակ գյուղ մինչև 1915 թվականը։ Գյուղն ավերվել և ամայացել է Մեծ եղեռնի ժամանակ ։
Ծանոթագրություններ
Կատեգորիա:Արևմտյան Հայաստանի գյուղեր Կատեգորիա:Քրդաբնակ տարածաշրջաններ Կատեգորիա:Թուրքիայի քաղաքներ Կատեգորիա:Թուրքիայի ասորական համայնքներ Կատեգորիա:Թուրքիայի փոքր քաղաքներ Կատեգորիա:Մարդինի մարզի բնակավայրեր Կատեգորիա:Մարդինի նահանգի շրջաններ Կատեգորիա:Քըզըլթեփեի շրջանի համայնքներ Կատեգորիա:Թուրքիայի գյուղեր Կատեգորիա:Թուրքիայի քրդաբնակ բնակավայրեր
Մուխաթգվերդի
Մուխաթգվերդի (მუხათგვერდი), գյուղ Վրաստանում։ Գտնվում է Մցխեթ-Մթիանեթ մարզի Մցխեթի շրջանում ։
Դիրք
Գտնվում է ծովի մակարդակից 470 մետր բարձրության վրա։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 203 մարդ ։
Արկածային տուրիզմ
Արկածային տուրիզմ, տուրիզմի տեսակ, որը ենթադրում է որևէ ուսումնասիրություն և իրական (կամ հավանական) ռիսկեր պարունակող ճամփորդություն։
Ըստ Արկածային տուրիզմի առևտրային ասոցիացիայի՝ արկածային տուրիզմ կարող է լինել ցանկացած ճամփորդական գործունեություն, որը ներառում է երեք բաղադրիչ՝ ֆիզիկական ակտիվություն, մշակութային փոխանակում և բնության հետ կապ ։
Արկածային տուրիստները կարող են ձգտել հաղթահարելու լարված և դժվար իրավիճակներ, որոնք առաջանում են նրանց՝ հարմարավետության գոտին լքելու արդյունքում։ Սա կարող է տեղի ունենալ մշակութային շոկ (ցնցություն) ապրելու կամ կոնկրետ գործողությունների հետևանքով, որոնք պահանջում են զգալի ջանքեր և ներկայացնում են ֆիզիկական վտանգ կամ ռիսկի որոշակի աստիճան ունեն։
Արկածային տուրիզմի տեսակներ
Արկածային տուրիզմի տեսակներից են լեռնագնացությունը, բարձունքից պարանով թռիչքները, հեծանվային լեռնագնացությունը, թիավարությունը (կանոյե, կայակ), ջրասուզումը, լաստանավով ճամփորդությունը, զիպլայնը, պառապլանով թռիչքը, քայլարշավը, ձիարշավը, հետազոտական ճամփորդությունը, սենդբոարդինգը (ավազի վրայով), սպելեոտուրիզմը (քարանձավային տուրիզմ) և ժայռամագլցումը և հիչհայկինգը (ավտոստոպով ճամփորդություն): Արկածային տուրիզմի որոշ տարօրինակ ձևեր ներառում են տուրիզմ աղետավայրերում և գեթո տուրիզմ ։ Արկածային տուրիզմի այլ զարգացող ձևերից են սոցիալական տուրիզմը և տուրիզմը Ջունգլիներում։ Սպառողական մատչելի տեխնոլոգիաների կիրառումը, մասնավորապես Global Positioning Systems, flashpacking, social networking և լուսանկարչությունը բարձրացրին համաշխարհային հետաքրքրվածությունը դեպի արկածային տուրիզմ ։
Հետաքրքրվածությունը դեպի անհատական արկածային տուրիզմը նույնպես բարձրացավ, քանի որ հայտնվեցին արկածային տուրիզմի վերոհիշյալ տեսակներն առաջարկող մասնագիտական ճամփորդական բազմաթիվ կայքեր։
Արտաքին հղումներ
Կատեգորիա:Զբոսաշրջություն
Եբրայական հաշվարկման համակարգ
Եբրայական հաշվարկման համակարգ,  սկսած Թանախի, Միշնայի և Թալմուդի ժամանակներից եբրայական աղբյուրներում օգտագործվող հաշվարկման համակարգն է։ Թանախում օգտագործվող հաշվումների անալոգները հանդիպում են միջագետք յան և, ավելի քիչ քանակով, հին եգիպտական հաշվարկման համակարգերում։ Ավելի ուշ Միշնայի և Թալմուդի հեղինակները՝ Թաննային և Ամորաին, լրացուցիչ չափումներ փոխառան իրենց ժամանակակից պարսկական և հին հունական համակարգերից։ Եբրայական համակարգը մինչև օրս էլ սահմանափակումներ ունի, քանի որ հրեական հալախայի շատ  դրույթներ արտահայտված են հենց այդ հաշվարկման համակարգում։ Եբրայական չափումները ժամանակակից տասնորդական համակարգի վերածելը որոշակի դժվարություններ է ներկայացնում և քննարկման առարկա է դառնում հալախայի ոլորտում իշխանությունների միջև։
Փոքր Կոմշա
Փոքր Կոմշա (Малая Комша), գետ Ռուսաստանում, հոսում է Արխանգելսկի մարզում։ Գետաբերանը տեղակայված Կոմշա գետի աջ ափին՝ 16 կմ հեռավորության վրա։ Գետի երկարությունը 11 կմ է։
Եբրայական հաշվարկման համակարգ
Երկարության չափման միավորներ
Եբրայական հաշվարկման համակարգերում, ինչպես և շատ այլ համակարգերում, որպես երկարության չափման միավորներ կիրառվում էին քիչ թե շատ ստանդարտացված միավորներ։ Թանախում հանդիպող երկարության ստանդարտ միավորներն էին՝
Թալմուդում օգտագործվել են ևս մի քանի ավելի մեծ միավորներ.
Փոքր Կոմշա
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության ։
Եբրայական հաշվարկման համակարգ
Մակերեսի միավորներ
Եբրայական հաշվարկման համակարգում մակերեսի չափման միավորները ստացվել են այն հացահատիկի ծավալից, որը կարող էին ցանել տվյալ մակերեսի վրա ստանդարտ պայմաններում:Առավել հաճախ հանդիպող մակերեսի չափման միավորներն են՝
Փոքր Կոմշա
Արտաքին հղումներ
Կատեգորիա:Ռուսաստանի գետեր Կատեգորիա:Կոմի Հանրապետության գետեր Կատեգորիա:Դվինսկո Պեչարսկի ավազանային շրջանի գետեր
Եբրայական հաշվարկման համակարգ
Ժամանակի միավորներ
Եբրայերենում ժամանակի չափման միավորները հիմնված են եղել մասամբ տիեզերական դիտարկումների վրա, ինչպես նաև մարդկանց ստանդարտացված գործողությունների հիման վրա։
Արտաքին հղումներ
Կատեգորիա:Թանախը հանրամատչելի մշակույթում Կատեգորիա:Երկարության չափման միավորներ Կատեգորիա:Ժամանակի չափման միավորներ Կատեգորիա:Զանգվածի միավորներ Կատեգորիա:Ծավալի չափման միավորներ Կատեգորիա:Մակերեսի չափման միավորներ Կատեգորիա:Եբրայերեն բառեր և արտահայտություններ
Մուրսալ Կարաև
Մուրսալ Աբուլֆազ օղլի Կարաև (Mürsəl Əbülfəz oğlu Qarayev, ), ադրբեջանցի վիրաբույժ, Բժշկական գիտությունների դոկտոր, Ադրբեջանական ԽՍՀ Առողջապահության նախարարության գլխավոր վիրաբույժ ։
Կենսագրություն
Մուրսալ Կարաևը ծնվել է 1919 թվականի նոյեմբերի 4-ին Բաքվում`բժիշկ-մանկաբույժ, վաստակավոր գիտնական, պրոֆեսոր Աբուլֆազ Կարաևի ընտանիքում։ 1938 թվականին ավարտել է Բաքվի թիվ 23 միջնակարգ դպրոցը։ Դբրոցը ավարտելուց հետո ընդունվել է Ադրբեջանի բժշկական ինստիտուտ։ 1942 թվականին ավարտել է համալսարանի թերապիա-պրոֆիլակտիկայի ֆակուլտետը։ Նա իր բժշկական կարիերան սկսել է այն ժամանակ, երբ ինստիտուտի ուսումնառության վերջին տարում էր ։
Մուրսալ Կարաևը ինստիտուտը ավարտելուց հետո զորակոչվել է զինծառայություն 1942 թվականին։ Նա աշխատել է որպես Կովկասյան ռազմաճակատի 65-րդ հատուկ բրիգադի վիրաբույժ։ Մ.Կարաևը ակտիվ մասնակցությունն է ունեցել Նովոռոսիյսկի, Մոզդոկի, Գրոզնիի, Գեորգիևի և Կրասնոդարի համար մղվող մարտերին։ Կուրսկի պատերազմների ժամանակ նա եղել է ռազմական բրիգադի գլխավոր բժիշկ։
1959 թվականին եղել է Բաքվի նահանգի գլխավոր վիրաբույժ, իսկ 1961–1964 թվականներին ՝ Ադրբեջանական ԽՍՀ առողջապահության նախարարության գլխավոր վիրաբույժ։
Մ.Կարաևը մահացել է 1975 թվականի սեպտեմբերի 26-ին Բաքվում։
Ծանոթագրություններ
Կատեգորիա:Բժշկական գիտությունների դոկտորներ Կատեգորիա:Խորհրդային վիրաբույժներ
Շահան Ջրպետյան
Շահան Ջրպետյան, Շահան Հակոբ Սարգսի, հայ լեզվաբան։
Կենսագրություն
Սկզբնական կրթությունն ստացել է ծննդավայրում։ 1787 թվականից ճանապարհորդել է Կիլիկիայում, Ասորիքում, այցելել Երուսաղեմ։ 1789 թվականին եղել է Հռոմում, ապա՝ Ֆլորենցիայում, Լիվոռնոյում, ապրել է Ջենովայում։ 1798 թվականին անձնական ծանոթություն է հաստատել Նապոլեոն Բոնապարտի հետ, նրա հրավերով բնակություն է հաստատել Ֆրանսիայում և աշխատանքի նշանակվել Փարիզի արքունական մատենադարանում։ Նույն տարում Փարիզի Արևելյան կենդանի լեզուների բարձրագույն դպրոցում հիմնադրել է հայոց լեզվի ամբիոն, 1799-1801 թվականներին դասավանդել հայոց լեզու, 1811-1826 թվականներին վերջնականապես սկզբնավորել հայոց լեզվի և հայագիտական առարկաների դասավանդումը նույն դպրոցում, որտեղ հայագիտության մեջ առաջին քայլերն են կատարել ապագա նշանավոր հայագետներ Պ․ Ֆլորիվալը, Ժ․ Ա․ Սեն Մարտենը և ուրիշներ։ 1826 թվականին հրավիրվել է Թիֆլիս, մի քանի տարի դասավանդել Ներսիսյան դպրոցում, ապա իր հիմնադրած մասնավոր դպրոցում։
Շահան Ջրպետյանը եղել է Բարձրագույն կարգադրություն Ռուսաստանում գտնվող հայոց լուսավորչական եկեղեցու կառավարության մասին «Կանոնադրության» ստեղծողներից։ 1812 թվականին Փարիզում ֆրանսերեն ու հայերեն տեքստերով, ծանոթագրություններով և առաջաբանով Շահան Ջրպետյան լույս է ընծայել Մատթեոս Ուռհայեցու «Պատմութիւն»-ից երկու հատված, 1824 թվականին՝ հունարեն, գրաբար և ֆրանսերեն տեքստերով «Քերականութիւն Դիոնէսիոսի Թրակացւոյ․․․» («Մեմուար դը լա Սոսիետե դը լինգուիստիք դը Պարի», «Мёmoire de la Sociёtё de linguistique de Paris», առանձին գրքով՝ 1830) աշխատությունը՝ տեքստաբանական ուսումնասիրությամբ և ծանոթագրություններով, 1829 թվականին՝ Ներսես Շնորհալու «Ողբ Եդեսիոյ» պոեմը։ Շահան Ջրպետյան արևելյան կենդանի լեզուների դպրոցում հայոց լեզու ուսուցանելու համար գրել և հրատարակել է «Քերականութիւն Արամեան լեզուի» (1823, ֆրանսերեն վերնագիրը՝ «Հայոց լեզվի քերականություն») դասագիրքը։ Ըստ Շահան Ջրպետյանի գրաբարը եղել է մեկուսացած լեզու, զերծ է մնացել այլ լեզուների ազդեցությունից, խառնուրդից։ Շահան Ջրպետյանը նկարագրել է հայոց լեզվի զարգացման ընթացքը, նրա պատմության վաղ շրջանի համար տարբերակել վեց հիմնական բարբառ (արարատցի, կորդուացի, աղուանցի, գուգարացի, փոքրհայեցի, պարսկահայեցի), իսկ ավելի ուշ շրջանի համար (14-րդ դար)՝ 30 բարբառ, որոնք անվանել է գավառականք կամ ռամկականք։ Բուն քերականությունը բաժանել է բառագիտության (ձևաբանությունը՝ խոսքի մասերով), շարահյուսության, լեզվաբանության (ուղղագրական, կետադրական, ստուգաբանական, բարբառագիտական, տաղաչափական և այլ հարցեր) բաժինների։ Չնայած Շահան Ջրպետյանի լեզվաբանական հայացքները մեծ մասամբ սխալ են, ստուգաբանությունները հիմնված են պատահական նմանությունների վրա և գիտական առանձին արժեք չեն ներկայացնում, այնուամենայնիվ նա որոշակի դրական դեր է կատարել Եվրոպայում հայոց լեզուն ուսումնասիրելու և հայագիտությունը բարձրագույն ուսումնական հաստատություններում որպես առանձին գիտական առարկա դասավանդելու գործում։
Ծանոթագրություններ
Կատեգորիա:Հայ լեզվաբաններ Կատեգորիա:Հայ գրողներ
Տասուև
Տասուև (Тасуїв), գյուղ Ուկրաինայի Չեռնիգովի մարզի Բախմաչի շրջանում։
2006 թվականի տվյալներով Տասուև գյուղում բնակվում էր 66 մարդ։ Բնակչության խտությունը կազմում էր 166,25 մարդ/կմ²։
Արտաքին հղումներ
Կատեգորիա:Ուկրաինայի Չեռնիգովի մարզի Բախմաչի շրջանի բնակավայրեր Կատեգորիա:Ուկրաինայի գյուղեր
Պիլորիկ ստենոզ
Պիլորիկ ստենոզ, ստամոքսը և բարակ աղիքի սկզբնամասը միացնող հատվածի նեղացում (պիլորիկ սեղման) ։ Ախտանշաններից մեկը առանց լեղու փսխումներն են։ Ամենից հաճախ այն դրսևորվում է երեխային կերակրելուց հետո ։ Ախտանշանների դրսևորման ամենաբնորոշ հասակը երկուսից տասներկու շաբաթականն է ։
Պիլորիկ ստենոզի առաջացման պատճառներն ամբողջությամբ բացահայտված չեն ։ Երեխաների մոտ ռիսկի գործոնները ներառում են՝ կեսարյան հատումը, վաղաժամ ծննդաբերությունը, շշից կերակրումը և առաջնեկությունը ։ Ախտորոշումը հաստատվում է, երբ երեխայի որովայնում հայտնաբերվում է ձիթապտղի ձև ունեցող զանգված ։ Հաճախ ախտորոշման մեթոդ է նաև ուլտրաձայնային հետազոտությունը ։
Առաջնային բուժումը սկսվում է ջրազրկման և էրեկտրոլիտային փոխանակության խանգարումների կարգավորմամբ ։ Սրան սովորաբար նախորդում է վիրահատական միջամտությունը ։ Որպես կանոն արդյունքները բարվոք են և՛ կարճաժամկետ, և՛ երկարաժամկետ կանխատեսումներում ։ Առանց վիրահատական միջամտության բուժումն իրականացվում է ատրոպինով ։
Նշաններ և ախտանիշներ
Այս հիվանդությամբ տառապող երեխաների մոտ, կյանքի առաջին շաբաթների և ամիսների ընթացքում, ախտանշանները դրսևորվում են հարաճող փսխումներով։ Փսխումը նկարագրվում է չգունավորված զանգվածներով (ոչ-լեղային փսխումներ) և ուժգին ընթացքով, որովհետև այն ավելի ուժեղ է, քան այդ տարիքում դիտվող սովորական դեպքերում (գաստրոէզոֆագեալ ռեֆլյուքս՝ ստամոքս-կերակրափողային հետհոսք)։ Որոշների մոտ կարող է դիտվել թերսնուցում և քաշի կորուստ, բայց քաշի նորմալ ավելացումը բացառված չէ։ Ջրազրկումը կարող է բերել առանց արցունքների լացի, ինչպես նաև ցածր խոնավությամբ կամ շատ կեղտոտ տագդիրների, որոնց պատճառը մի քանի ժամից մինչև մի քանի օր միզարձակման բացակայությունն է։ Ախտանշանները սովորաբար սկսվում են 3-12-րդ շաբաթների ընթացքում։ Արդյունքները ներառում են վերորովայնային լցվածությունը՝ որովայնի վերին հատվածներում ձախից աջ գալակծկանքով ։ Մշտական սովը, գղտոցը, սպաստիկ ցավերը և այլ ախտանշանները խոսում են այն մասին, որ երեխան չի կարողանում նորմալ սնվել։
Պատճառներ
Պիլորիկ ստենոզը բազմագործոնային հիվանդություն է, որի առաջացման գործընթացում կարևոր են նաև գենետիկ և արտաքին միջավայրի մի շարք գործոններ։ Այն չորս անգամ ավելի հաճախ է հանդիպում տղամարդկանց մոտ, և առավել հաճախադեպ է առաջնեկների շրջանում ։ Հազվադեպ են դեպքերը, երբ մանկական պիլորիկ ստենոզը դրսևորվում է աուտոսոմ դոմինանտ ձևով ։
Ախտաֆիզիոլոգիա
Մշտական փսխումները բերում են ստամոքսաթթվի կորստի (քլորաջրածնական աղ)։ Փսխման զանգվածները չեն ներառում լեղի, որովհետև պիլորիկ անանցանելիությունը թույլ չի տալիս տասներկումատնյա աղիքի պարունակությանը (պարունակում է լեղի) անցնել ստամոքս։ Քլորիդների կորուստը նվազեցնում է արյան մեջ վերջիններիս մակարդակը, ինչն էլ խաթարում է երիկամների՝ բիկարբոնատները արտազատելու ֆունկցիան։ Այս գործոնի կորուստը կբերի նյութափոխանակային ալկալոզի ։
Երկրորդային հիպերալդոստերոնիզմը զարգանում է ի հաշիվ արյան ծավալի նվազման։ Ալդոստերոնի բարձր մակարդակը ստիպում է երիկամներին ագահորեն պահել Na+ իոնները (ներանոթային ճնշման անկումը կարգավորելու համար), և մեզի մեջ ավելացնել K+ իոնները (որն էլ առաջացնում է արյան մեջ կալիումի մակարդակի անկում)։
Նյութափոխանակային ալկալոզի դեմ մարմնի կարգավորիչ մեխանիզմը հանդիսանում է հիպովենտիլյացիան, որն էլ իր հերթին բերում է զարկերակային արյան մեջ pCO2-ի (ածխաթթու գազի խտություն) բարձրացման։
Ախտորոշում
Ախտորոշումը հաստատվում է հիվանդության պատմության և մանրակրկիտ ֆիզիկալ զննման տվյալների հիման վրա, իսկ ավելի հաճախ օգնության են հասնում ռենտգեն հետազոտությունները։ Պիլորիկ ստենոզ պետք է կասկածել ուժգին փսխումներ ունեցող ցանկացած երեխայի մոտ։ Ֆիզիկալ զննման ժամանակ՝ որովայնի պալպացիայի միջոցով կարող է վերորովայնային շրջանում որոշակի զանգված հայտնաբերվել։ Այդ զանգվածը, որը ձևավորվում է լայնացած պիլորիկ հատվածով, կոչվում է օլիվ և հաճախ այն ավելի է արտահայտվում երեխային խմելու զանգված տալուց հետո։ Հազվադեպ կարող են զգացվել կամ տեսանելի դառնալ պերիստալտիկ շարժումներ, որոնք առաջանում են այն ժամանակ, երբ ստամոքսը փորձում է սննդախյուսը դուրս մղել նեղացած պիլորիկ սեղմանի միջով։
Ավելի քիչ կիրառվող տարբերակ է GI եղանակը (ռենտգեն հետազոտման եղանակ, երբ երեխան կուլ է տալիս հատուկ կոնտրաստային հեղուկ), որը կարող է ցույլ տալ սեղմված պիլորիկ ելքը կամ կոնտրաստով լցված պիլորիկ խողովակը։ Այն կոչվում է գծի ախտանիշ կամ երկաթգծի ախտանիշ։ Յուրաքանչյուր հետազոտման մեթոդ ունի անոմալ երևույթները վերլուծելու իրեն բնորոշ հիմնավորումները։ Որովայնի ռենտգեն հետազոտության դեպքում դա լայնացած ստամոքսի պատկերն է։
Չնայած UGI էնդոսկոպիան ցույց է տալիս պիլորիկ հատվածի անանցանելիությունը՝ բժիշկները դժվարությամբ են կողմնորոշվում գերաճային պիլորիկ ստենոզի և պիլորոսպազմի միջև։
Արյան լաբորատոր քննության տվյալները ցույց են տալիս կալիումի և քլորիդների ցածր մակարդակ, որը պայմանավորված է մշտական փսխումների հետևանքով ստամոքսահյութի կորստով (որը պարունակում է աղաթթու), ինչն էլ իր հերթին բերում է արյան pH-ի և բիկարբոնատների մակարդակի բարձրացման։ pH-ի կարգավորման նպատակով սկսվում է արտաբջջային կալիումի փոխանակումը ներբջջային ջրածնի իոններով։ Սրա արդյունքը մենք տեսնում ենք ցանկացած պատճառից դիտվող փսխումներով։
Բուժում
Մանկական պիլորիկ ստենոզը սովորաբար բուժվում է վիրահատական միջամտությամբ, բայց լինում են նաև այնպիսի դեպքեր, որոնք բժշկական տեսանկյունից այնքան թույլ են արտահայտված, որ բուժումը նույնիսկ պարտադիր չի լինում։
Պիլորիկ ստենոզի հիմնական վտանգը պայմանավորված է ջրազրկմամբ և էլեկտրոլիտային անհավասարակշռությամբ, այլ ոչ թե բուն հիվանդությամբ։ Հետևաբար, ներերակային հեղուկում քլորիդների ցածր խտությունը հաշվի առնելով, պետք է մշտապես կարգավորել ջրազրկումը և արյան անոմալ pH-ը (թթվայնություն)։ Սովորաբար սա իրականացվում է 24-48 ժամում։
Ներերակային կամ պերօրալ(բերանացի) ատրոպինը կարող է կիրառվել պիլորիկ ստենոզի բուժման նպատակով։ Նրա արդյունավետությունը կազմում է 85-89%, իսկ պիլորոմիոտոմիայի դեպքում այն հասնում է 100%-ի, չնայած նրան, որ պահանջում է երկարատև հոսպիտալացում, մասնագիտացված բուժքույրական հսկողություն և բուժման ընթացքում լուրջ խնամք ։ Սա կարող է լինել այլընտանքային մեթոդ այն երեխաների մոտ, ովքեր ունեն անզգայացման կամ վիրահատության հակացուցումներ, ինչպես նաև վիրահատությունից ծնողների հրաժարվելու դեպքում։
Վիրահատություն
Պիլորիկ ստենոզի բուժման վերջնական մեթոդը պիլորոմիոտոմիան է, որը հայտնի է որպես Ռամստերդի մեթոդ (պիլորիկ հատվածի մկանի բացազատումն է ստամոքսաելքը բացելու համար)։ Վիրահատությունը կարող է իրականացվել հասարակ կտրվածքի միջոցով (սովորաբար 3–4 սմ երկարությամբ) կամ լապարասկոպիկ եղանակով (չնչին չափերի բացվածքների միջոցով), կախված վիրաբույժի փորձառությունից և սկզբունքերից ։
Այսօր, լապարասկոպիկ տեխնիկաները զգալիորեն հետ են մղել ավանդական բաց վիրահատությունները, որոնք ներառում են ինչպես պորտի շրջանի փոքրիկ օղակաձև կտրվածքները, այնպես էլ Ռամստերդի մեթոդը։ Բարդությունների առաջացումը, նախկինում կատարվող բաց վիրահատությունների հետ համարժեք է, չնայած նրան, որ զգալիորեն նվազել է վերքային վարակների հաճախականությունը ։ Միացյալ նահանգների մանկական հիվանդանոցներում սա համարվում է ստանդարտ մեթոդ, չնայած որոշ բժիշկներ դեռևս օգտվում են բաց վիրահատության մեթոդներից։ 3 մմ չափով, փոքրիկ հետվիրահատական սպիները գրեթե աննկատելի են։
Վերևում պատկերված ուղղահայաց կտրվածքները այլևս անհրաժեշտություն չեն։ Վերջին տարիներին ավելի տարածված են հորիզոնական կտրվածքները։
Երբ ստամոքսային պարունակությունը անցնում է տասներկումատնյա աղիք, կերակրումը նորից հեշտանում է։ Վիրահատությանը հաջորդող առաջին մի քանի օրերի ընթացքում ակնկալվում է, որ կլինեն փսխումներ՝ աղեստամոքսային տրակտի լցման հետևանքով։ Հազվադեպ դեպքերում, միոտոմիայի անլիարժեքության հետևանքով շարունակվող ուժգին փսխումները ստիպում են կատարել կրկնակի վիրահատություն։ Սովորաբար պիլորիկ ստենոզը չի հանգեցնում երկարաժամկետ կողմնակի էֆեկտների առաջացման և լրջորեն չի ազդում երեխայի ապագայի վրա։
Համաճարակաբանություն
Տղամարդիկ կանանց համեմատությամբ ավելի հաճախ են ունենում այս հիվանդությունը, և նույնիսկ առաջնեկ տղաների մոտ հաճախականությունը մոտավորապես չորս անգամ ավելի մեծ է։ Կա նաև գենետիկ հակում ։ Այն ավելի հաճախ հանդիպում է սկանդինավյան ծագում ունեցող մարդկանց մոտ և ունի բազմագործոնային ժառանգման օրինակներ ։ Պիլորիկ ստենոզը ավելի հաճախ է հանդիպում կովկասցիների, քան լատինամերիկացիների, սևամորթների և ասիացիների մոտ։ ՀԻվանդացությունը կովկասցիների մոտ կազմում է 1000-ից 2.4, լատինամերիկացիների մոտ՝ 1.8, սևամորթների մոտ՝ 0.7, իսկ ասիացիների մոտ՝ 0.6 դեպք։ Այն ավելի քիչ է տարածված տարբեր ռասաների պատկանող ծնողների երեխաների մոտ ։ Արական սեռի պատկանող, կովկասցի, II և III խմբի արյուն ունեցող երեխաները ավելի հակված են այս հիվանդությանը ։
Այն երեխաները, ովքեր հատկապես կյանքի առաջին երկու շաբաթների ընթացքում են օգտագործում էրիթրոմիցին՝ ավելի հակված են պիլորիկ սեղմանի հիպերտրոֆիկ նեղացման ։ Այս էֆեկտի զարգացումը հնարավոր է նաև հղիության վերջում կամ կյանքի առաջին երկու շաբաթվա ընթացքում կրծքի կաթով կերակրելու դեպքում ։
Արտաքին հղումներ
Կատեգորիա:Ստամոքսի հիվանդություններ
Թել-Աֆար
Թել-Աֆար, գյուղ Արևմտյան Հայաստանում, Դիարբեքիրի վիլայեթի Մարդինի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Պաբլո Այմար
Ակումբային
Պաբլո Այմարը 6 տարեկանից սկսել է զբաղվել ֆուտբոլով արգենտինական «Էստուդիանտես» ակումբի դպրոցում։ Այնտեղ նա իր լավ խաղով իր վրա հրավիրեց «Ռիվեր Պլանետա» ակումբի մարզիչ Դանիել Պասարելայի ուշադրությունը և նրան հրավիրեցին «Պլանետայի» պատանեկան հավաքական ։ 1996 թվականին 16 տարեկան հասակում Այմարն առաջին անգամ խաղաց «Ռիվեր Պլանետայի» գլխավոր թիմում և իր կարիերայում առաջին անգամ նվաճեց Արգենտինայի չեմպիոնի տիտղոսը։ Մի քանի տարի խաղալով գլխավոր թիմում՝ Այմարն արժանացավ՝ Հարավային Ամերիկայի լավագույն խաղացողներից մեկը տիտղոսին։ 1999֊2000 թվականների մրցաշրջանում երիտասարդ արգենտինացին դարձավ 12 գոլի հեղինակ։ Այդ ժամանակ Մարադոնան մեծ ոգևորությամբ էր խոսում Այմարի մասին․ «Այմարը այն միակ արգենտինացի ֆուտբոլիստն է, որի խաղը նայելու համար ես պատրաստ եմ վճարել։ Նախորդ մրցաշրջանում նա էր լավագույն խաղացողը»։ Այդ ժամանակ եվրոպական առաջատար ֆուտբոլային ակումբներ սկսեցին հետաքրքրվել Այմարով։ Այդ ակումբներն էին «Բարսելոնան», «Ինտերնացիոնալը» և «Վալենսիան» ։ Սակայն Այմարն ընտրեց «Վալենսիան» և ակումբ տեղափոխվեց 2001 թվականին, որտեղ խաղաց 5 տարի։ Ակումբում Այմարի հետ խաղում էին նաև 3 այլ արգենտինացի ֆուտբոլիստներ ։ Այմարի տրանսֆերը կազմել է 24 միլիոն դոլար։ Վալենսիայում Այմարը միանգամից հայտնվել է մեկնարկային կազմում։ Նա օգնեց Վալենսիային հայտնվել չեմպիոնների լիգայի եզրափակչում 2000֊2001 թվականներին։ Խաղն ավարտվեց ոչ֊ոքի, և թիմերը սկսեցին 11 մետրանոց հարվածաշարերը, որտեղ առավելության հասավ Մյունխենի «Բավարիան»։ Հաջորդ տարի Այմարի օգնությամբ «Վալենսիան» կարողացավ նվաճել Իսպանիայի գավաթը, իսկ 2004 թվականին ոչ միայն կրկնեցին նույն հաջողությունը, այլև նվաճեցին ՈՒԵՖԱ֊ի գավաթը և Եվրոպայի սուպերգավաթը։ 2003֊2004 թվականներին Այմարը գրեթե չմասնակցեց խաղերին վնասվածքի պատճառով ։ 2006 թվականին Այմարը «Վալենսիայից» տեղափոխվեց «Ռեալ Սարագոսա» 11 միլիոն եվրոյի դիմաց։ Այս տրանսֆերը համարվեց «Ռեալ Սարագոսայի» ամենակարևոր և պատմական տրանսֆերը ։ Բայց «Ռեալ Սարագոսայի» մարզիչը՝ Արգոնը Այմարին չէր հանում մեկնարկային կազմ, և Այմարը ստիպված 2008 թվականին որոշեց փոխել ակումբը և տեղափոխվեց «Բենֆիկա» ։ 2013 թվականի օգոստոսի 7֊ին Այմարը տեղափոսվեց ԱՄՆ֊ի հայտնի ակումբներից մեկը՝ «Ջոհոր դարուլ տակզիմ», որտեղ խաղաց 2 տարի ։ 2015 թվականի հունվարին Այվարը վերադարձավ «Ռիվեր Պլանետա»։ Այնտեղ Այմարը խաղաց 1 խաղ, վնասվածք ստացավ և ավարտեց իր կարիերան պրոֆեսիոնալ ֆուտբոլում ։
Հավաքականում
Այմարը խաղացել է Արգենտինայի հավաքականում սկսած 1995 թվականից։ Մինչև 1997 թվականը նա խաղացել է մինչև 17 տարեկանների հավաքականում։ 1997 թվականին տեղափոխվել է 20 տարեկանների հավաքական։ Իսկ 1999 թվականից մինչև 2009 թվականը խաղացել է Արգենտինայի հավաքականում։
Թիմային
Արգենտինայի չեմպիոն ֊ 1997, 1999, 2000 Լիբերտադորեսի սուպերգավաթ֊ 1997 Իսպանիայի չեմպիոն ֊ 2001֊2002, 2003֊2004 ՈւԵՖԱ֊ի չեմպիոն ֊ 2003֊2004 Եվրոպայի սուպերգավաթ ֊ 2004 Չեմպիոնների լիգայի ֆինալիստ ֊ 2001 Պորտուգալիայի չեմպիոն ֊ 2009֊2010 Պորտուգալիայի գավաթ ֊ 2009, 2010, 2011, 2012 Աշխարհի չեմպիոն (մանկապատանեկան) ֊ 1997 Հարավային Ամերիկայի (մանկապատանեկան) ֊ 1999 արծաթե մեդալ֊ կոնֆեդերացիայի գավաթ֊ 2005 արծաթե մեդալ֊ Ամերիկայի գավաթ ֊ 2007
Անձնական
Լավագույն հարավամերիկացի ֆուտբոլիստ Իսպանիայում ֊ 2006 ։
Ընտանիքը
Կրտսեր եղբայրը՝ Պաբլո Անդրես Այմարը, նույնպես պրոֆեսիոնալ ֆուտբոլիստ է։ Այժմ խաղում է «Էստուդիանտես»֊ ում։ Նախկինում խաղացել է Բրազիլիայի, Պորտուգալիայի, Բելգիայի և Իսրայելի առաջնություններում։
Արթուր Առաքելյան (պետական գործիչ)
Ծանոթագրություններ
Կատեգորիա:ՀՀԿ անդամներ Կատեգորիա:Հայ տնտեսագետներ Կատեգորիա:Տնտեսագիտության թեկնածուներ Կատեգորիա:Հայ պետական գործիչներ
Փոքր Զուբաչ
Փոքր Զուբաչ (Малая Зубач), գետ Ռուսաստանում, հոսում է Արխանգելսկի մարզում։ Գետաբերանը տեղակայված է կռուտոյ գետի ձախ ափին՝ 29 կմ հեռավորության վրա։ Գետի երկարությունը 36 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության ։
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Ստարոտուրաևո (գյուղ, Երմեկեևսկի շրջան)
Ստարոտուրաևո (Старотураево, Иҫке Турай), գյուղ Ռուսաստանի Բաշկորտոստան հանրապետության Երմեկեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 741 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Երմեկեևսկի շրջանի բնակավայրեր
Ռիկի Պուչ
Ռիկի Պուչ (Riqui Puig, ), իսպանացի պրոֆեսիոնալ ֆուտբոլիստ։ Ներկայումս հանդես է գալիս Բարսելոնա B-ի կազմում։ Խաղում է կենտրոնական կիսապաշտպանի դիրքում ։
Միջազգային կարիերա
2019 թվականի մարտին Պուչը հրավիրվեց Կատալոնիայի ազգային հավաքական՝ Վենեսուելայի դեմ խաղի համար  ։ Այս խաղում նա փոխարինեց Ժերար Պիկեին՝ խաղադաշտ դուրս գալով հանդիպման 52-րդ րոպեին  ։
Ակումբային վիճակագրություն
2019 թվականի սեպտեմբերի 10-ի դրությամբ
Ակումբային
Բարսելոնա
Արտաքին հղումներ
Կատեգորիա:Ֆուտբոլի կիսապաշտպաններ Կատեգորիա:Իսպանացի ֆուտբոլիստներ Կատեգորիա:Կատալոնիայի հավաքականի ֆուտբոլիստներ Կատեգորիա:Բարսելոնա B-ի ֆուտբոլիստներ Կատեգորիա:Բարսելոնայի ֆուտբոլիստներ Կատեգորիա:Լա Լիգայի ֆուտբոլիստներ
Էրի Կամեի
Էրի Կամեի (, Կամեի Էրի, ), ճապոնացի փոփ երգչուհի, իդոլ։ Morning Musume խմբի նախկին անդամ։
Պատմություն
Էրի Կամեիը խմբում ընտրվել է 6-րդ սերնդի լսումների արդյունքներով՝ Միկի Ֆուձիմոտոյի, Սայումի Միտիսիֆեի և Ռեյն Տանակայի հետ միասին։ Նրա առաջին սինգլը «Shabondama»-ն է, առաջին ալբոմը՝ «Ai no Dai 6 Kan»:
2004 թվականին Էրի Կամեիը H.P. All Stars ժամանակավոր խմբի անդամ էր։ 2003-2004 թվականներին, երբ Morning Musume փոքր քաղաքներում համերգներ անցկացնելու համար բաժանվեց երկու մասի, Էրին հայտնվեց Morning Musume Sakuragumi խմբում։
2009 թվականին Էրի Կամեիը դարձավ Tanpopo# խմբի անդամ՝ որպես 4-րդ սերնդի երգչուհի՝ Morning Musume խմբի Այկա Միցուիի, Berryz Kobo-ի Յուրինա Կումաիի և °C-ute-ի Օկաի Տիկասոյի հետ միասին։
2010 թվականի օգոստոսին Ցունկու բլոգում և Hello! Project-ի համերգի նույն օրը հայտարարվեց Morning Musume խմբում նոր լսումների և Էրի Կամեիի, Լի Չունիի և Ցյան Լինի առաջիկա հեռացումների մասին։ Էրիի հեռացման պատճառ նշվեց ատոպիկ դերմատիտը, որի բուժման ժամանակ նա խմբում լայն գործունեություն չի կարող կատարել ։ Նա խմբից հեռացավ դեկտեմբերի 15-ին, Morning Musume աշնանային շրջանի վերջին համերգի ժամանակ։
Ֆոտոգրքեր
† Բջջային հեռախոսներից օգտվողների համար ստեղծվել է այս ֆոտոգրքի բացառիկ թվային տարբերակը։ Այն կոչվել է «Jungle» և արժեցել 525 յեն։ Թողարկվել է 2007 թվականի փետրվարի 19-ին, իսկ փետրվարի 21-ին թողարկվել է լուսանկարների երկրորդ հավաքածուն ։
Ժողովածու (3007)
Ժողովածու (3007), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3007 թվի տակ։ Ձեռագիրը գրվել է 1772 թվականին Գաբրիել Սեբաստացի գրիչի կողմից Ադանայում։ Ստացողը եղել է Գաբրիել Սեբաստացին։ Գրված է թղթի վրա, որը ունի 21,8x16 չափս։ Ձեռագիրը կազմված է 208 թերթից։ Գրված է միասյուն, նոտրգիրով։ Կազմը` կաշեպատ տախտակ դրոշմազարդ։ Հիշատակարաններ նախագաղափար՝ 147ա (1198 թ․), 147բ (1653 թ․), գրչի՝ 148ա, հետագայի՝ 3ա (1874 թ․), կնիք՝ 3ա (1874 թ․, Հովհ․ Գրիգորյան) ։
Ծանոթագրություններ
Կատեգորիա:Մատենադարանի ձեռագրեր
Նադին Անգերեր
Նադին Անգերեր (Nadine Marejke „Natze“ Angerer, ), գերմանացի ֆուտբոլային մարզիչ և ֆուտբոլիստուհի. որպես դարպասապահ՝ հանդես է եկել մի շարք ակումբների և Գերմանիայի կանանց ֆուտբոլի ազգային հավաքականի կազմում, նվաճել բազմաթիվ տիտղոսներ, մրցանակներ, պարգևներ, այդ թվում՝ ՖԻՖԱ-ի «Ոսկե գնդակ»։ Աշխարհի կրկնակի (2003 և 2007 թթ.), Եվրոպայի հնգակի չեմպիոնուհի է (1997, 2001, 2005, 2009, 2013 թթ.), օլիմպիական խաղերի եռակի բրոնզե մեդալակիր (2000, 2004, 2008 թթ.): Ներկայումս հանդես է գալիս ԱՄՆ-ի կանանց ֆուտբոլի ազգային լիգայի առաջնությանը մասնակցող «Փորթլենդ Թորնս» ակումբում (Portland Thorns FC)՝ և՛ որպես դարպասապահ, և՛ որպես այդ թիմի դարպասապահների մարզիչ։ Մինչ այդ խաղացել է կանանց ֆոտբոլային հետևյալ թիմերում. «Բավարիա» (Մյունխեն), «Տուրբին» (Պոտսդամ), FFC Frankfurt, «Djurgårdens IF» (Շվեդիա), «Brisbane Roar» (Ավստրալիա)։ Մարզական իր երկարատև կարիերայի ընթացքում ճանաչվել է աշխարհի լավագույն ֆուտբոլային դարասապահուհիներից մեկը։ Թե՛ կին և թե՛ տղամարդ դարպասապահներից առաջինը նա է հչակվել ՖԻՖԱ-ի «Տարվա լավագույն խաղացող» (2014 թվականին)։ 2011 թվականին ընտրվել է Գերմանիայի կանանց ֆուտբոլի ազգային հավաքականի ավագ։ 2015 թվականի մայիսի 13-ին Նադին Անգերերը հայտարարել է, որ այլևս հանդես չի գալու միջազգային մրցումներում ։
Արտաքին հղումներ
Կատեգորիա:Գերմանացի կին ֆուտբոլիստներ Կատեգորիա:Գերմանիայի հավաքականի ֆուտբոլիստներ Կատեգորիա:Ֆուտբոլի դարպասապահներ Կատեգորիա:2004 թվականի Ամառային օլիմպիական խաղերի բրոնզե մեդալակիրներ Կատեգորիա:2008 թվականի Ամառային օլիմպիական խաղերի բրոնզե մեդալակիրներ Կատեգորիա:Բավարիա Մյունխենի ֆուտբոլիստներ Կատեգորիա:Նյուրնբերգի ֆուտբոլիստներ Կատեգորիա:Ֆուտբոլի աշխարհի չեմպիոններ Կատեգորիա:Գերմանացի լեգեոներ ֆուտբոլիստներ Կատեգորիա:Ֆուտբոլի Եվրոպայի չեմպիոններ Կատեգորիա:Ոսկե գնդակի մրցանակակիրներ Կատեգորիա:Ֆիզիոթերապևտներ
Սիլոսացում
Սիլոսացում, կերերի պահածոյացում անօդ պայմաններում։ Հյութալի կերերի կուտակման առավել տարածված ձև է։ Հայտնի է Եվրոպայում XVIII դարից։ Ռուսաստանում կիրառվել է XIX դարերի վերջերից։ Սիլոսացման ժամանակ կերային զանգվածում օդի թափանցումը կանխելով դադարում է աերոբ մանրէների և բորբոսասնկերի զարգացումը, իսկ կաթնաթթվային մանրէների կենսագործունեության հետևանքով առաջացած կաթնաթթուն կերը թթվեցնելով (pH-ի լավագույն մեծությունը՝ 4,2) ճնշում է անաերոբ նեխման, կարագաթթվային և այլ պրոցեսները։ Կաթնաթթվային մանրէների սնման աղբյուրը շաքարն է, որի պարունակությամբ էլ որոշվում է կերի սիլոսացման ունակությունը։ Գործնականում տարբերում են հեշտ սիլոսացվող բույսեր (եգիպտացորեն, արևածաղիկ, միամյա և բազմամյա հացազգի խոտաբույսեր, դրանց խառնուրդը բակլազգիների հետ, կերի կաղամբը, արմատապտուղներն), դժվար սիլոսացվող բույսեր (բակլազգի խոտաբույսեր, կարտոֆիլ) և չսիլոսացվող բույսեր (եղինջ, լոլիկ, դդում)։ Սիլոսացման պրոցեսը կարգավորում են սիլոսացման ունակությանը համապատասխան հումքի ընտրությամբ։ Ոչ ցանկալի մանրէաբանական պրոցեսները կանխելու նպատակով դժվար սիլոսացվող զանգվածի վրա ավելացնում են քիմիական տարբեր նյութեր։ Սիլոսացվող զանգվածում շաքարի ավելցուկը խմորվում է շաքարասնկերով։ Այս դեպքում անօգուտ կորչում է կերի չոր նյութի զգալի մասը։ Այդ պրոցեսը կարելի է կանխել զանգվածի խոնավության նվազեցմամբ։ Հումքի խոնավությունը 75%-ից չպետք է գերազանցի, իսկ ջերմաստիճանը՝ 35 - 37 °C։ Բուսական հումքի մանրացումը (սիլոսային կառույցները լցնելուց առաջ) առաջացնում է առատ բջջահյութի անջատում, որի հետևանքով կաթնաթթվային մանրէներն ավելի լավ են օգտագործում ածխաջրերը, և կաթնաթթվի կուտակումն արագ է ընթանում։ Մանրացրած զանգվածն ավելի հեշտ է խառնել այլ կերերի հետ, հանել պահեստարաններից և բաշխել կենդանիներին։
Ensilage
Ռիչարդ Բերնշտեյն
Ռիչարդ Ֆրեդերիկ Բերնշտեյն (Richard Frederick Bernstein, ), ամերիկացի նկարիչ, դիզայներ, լուսանկարիչ, ձևավորող, որն աշխատում է փոփ արտ ոճում։
Կենսագրություն
Ծնվել է 1939 թվականին Նյու Յորքում։ Ավարտել է Պրատտի ինստիտուտը, ավելի ուշ սովորել է Կոլումբիայի համալսարանում, որտեղ ստացել է գեղարվեստի մագիստրոսի աստիճան ։
Բերնշտեյնի առաջին ցուցահանդեսը տեղի է ունեցել Փարիզի «Iris Clert» պատկերասրահում։ Նրա աշխատանքները նաև ներկայացվել են Լոնդոնի «Axiom» պատկերասրահում, Վենետիկի «Barozzi» պատկերասրահում, Ամստերդամի պատկերասրահում և Նյու Յորքի «Nancy Hoffman» պատկերասրահում։ Ներկայումս նրա աշխատանքները գտնվում են մի քանի թանգարանային հավաքածուներում, այդ թվում՝ Վաշինգտոնի Կորկորան արվեստի պատկերասրահում, Ամստերդամի Սթեյդլիկ թանգարանում, Մետրոպոլիտեն թանգարանում և Ժամանակակից արվեստի թանգարանում ։
Երկար ժամանակ եղել է Էնդի Ուորհոլի Interview ամսագրի շապիկի դիզայները։ Ուորհոլը հիանում էր Բերնշտեյնի աշխատանքներով, նաև եղել է նրա լավ ընկերը ։
Բերնշտեյնը աշխատում էր նաև որպես ալբոմների շապիկների ձևավորող։ Նրա ամենահայտնի աշխատանքը Գրեյս Ջոնսի ձայնասկավառակի շապիկը։
Ավելի քան քառասուն տարի ապրել է «Չելսի» հյուրանոցում։ Մահացել է 2002 թվականին Նյու Յորքում ՄԻԱՎ-ից։
Գրականություն
Կատեգորիա:21-րդ դարի ամերիկացի արվեստագետներ Կատեգորիա:ՁԻԱՀ-ի հետ կապված հիվանդություններից մահացածներ Կատեգորիա:Ամերիկացի դիզայներներ
Մուխաթծկղարո
Դիրք
Գտնվում է ծովի մակարդակից 1020 մետր բարձրության վրա։
Ծանոթագրություններ
Կատեգորիա:Վրաստանի գյուղեր Կատեգորիա:Մցխեթի շրջան
Կարմիրգյուղի պատմության և մշակույթի անշարժ հուշարձանների ցանկ (Գեղարքունիքի մարզ)
Այս հոդվածը ներկայացնում է Գեղարքունիքի մարզի Կարմիրգյուղ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից ։ Ցանկում ներառված է ընդամենը 137 հուշարձան (10 միավոր)։
Ծանոթագրություններ
Կատեգորիա:Գեղարքունիքի մարզի հուշարձանների ցանկեր
Էնդրյու Վիտերբի
Էնդրյու Ջեյմս Վիտերբի (Andrew James Viterbi, ), ամերիկացի ինժեներ և գործարար, որը հիմնադրել է Qualcomm-ը և մշակել է Վիտերբիի ալգորիթմը։
Կենսագրություն
Վիտերբին ծնվել է Բերգամոյում (Իտալիա) և մինչև 1939 թվականին ԱՄՆ տեղափոխվելը կրել է Անդրեա Ջակոմո Վիտերբի անունը։ Նրա ծնողները փոխել են նրա անունը անգլերեն ձևով, երբ ներգաղթել են ԱՄՆ։
Վիտեբրին սովորել է Բոստոնի լատինական դպրոցում, որից հետո 1952 թվականին ընդունվել է Մասաչուսեթսի տեխնոլոգիական ինստիտուտ։ Նա ավարտել է MIT-ը՝ ստանալով էլեկտրական գիտությունների բակալավրի աստիճան 1957 թվականին։
Աշխատել է Raytheon ընկերությունում, իսկ հետո՝ Փասադենայի Ռեակտիվ շարժման լաբորատորիայում։ 1963 թվականին դոկտորի աստիճան է ստացել Հարավային Կալիֆոռնիայի համալսարանում։ Աստիճանը ստանալուց հետո նա պաշտոն է զբաղեցրել Լոս Անջելեսի Կալիֆոռնիայի համալսարանում (UCLA)։ Ավելի ուշ նա աշխատել է UCLA-ում և Սան Դիեգոյի Կալիֆոռնիայի համալսարանում։
2004 թվականին նրա 52 մլն դոլարի նվիրատվությունից հետո Հարավային Կալիֆոռնիայի համալսարանին կից ճարտարագիտության դպրոցը վերանվանվել է նրա պատվին ։
Իրվին Ջեյկոբսի հետ Վիտերբին հիմնադրել է Լինկաբիթ (Linkabit) ընկերությունը։ 1985 թվականին նույնպես Ջեյկոբսի հետ նա հիմնադրել է Qualcomm ընկերությունը։
Մրցանակներ
Վիտերբին 2005 թվականին պարգևատրվել է Բենջամին Ֆրանկլինի մեդալով ։ 2008 թվականին Վիտերբին ԱՄՆ-ի ազգային գիտական մեդալ է ստացել Վիտերբիի ալգորիթմի մշակման համար ։ 2010 թվականին նա պարգևատրվել է IEEE պատվո մեդալով, իսկ 2011 թվականին ստացել է Ջոն Ֆրիցի մեդալ ։
Անձնական կյանք
Վիտերբին ամուսնացած էր Էռնա Ֆինչիի (1934-2015), որը Սարաևոյից հրեական փախստական է Հարավսլավիայից ։ նրանք ունեն երեք երեխա՝ Ալան Վիտերբին, Օդրի Վիտերբին և Ալեքսանդր Վիտերբին (որը մահացել է 2011 թվականին 40 տարեկանում) ։
Ծանոթագրություններ
Կատեգորիա:Ամերիկացի ճարտարագետներ Կատեգորիա:ԱՄՆ-ի ինֆորմատիկայի ոլորտի գիտնականներ Կատեգորիա:Իտալացի գործարարներ Կատեգորիա:20-րդ դարի ամերիկացիներ Կատեգորիա:21-րդ դարի ամերիկացիներ Կատեգորիա:Իտալացի ճարտարագետներ
Misery (Գվեն Ստեֆանիի երգ)
Միզերի (Misery), ամերիկացի երգչուհի Գվեն Ստեֆանիի երգը։ Այն իր երրորդ ստուդիական ալբոմից է, որը կոչվում է «This Is What the Truth Feels Like»: Սկզբում երգը թողարկվել է որպես գովազդային երգ և այն դարձել է ալբոմի երրորդ և վերջին սինգլը 2016 թվականի մայիսի 23-ին, երբ ուղարկվեց ռադիո`ժամանակակից երգերի հիթ շքերթ։
Պատմություն
Այս երգի համահեղինակներ են հանդիսանում Ջասթին Տրանտերը, Ջուլիա Միշելսը, Մատիաս Լարսոնը և Ռոբին Ֆրեդիկսոնը։ Վերջին երկուսը Ստեֆանիի պրոդյուսերներն են։ Երգի մեջ օգտագործվել են ձեռքի ծափեր և սամբա։ Բառերը սիրահարված երիտասարդի մասին է, ով նոր է սիրահարվել և չգիտի, թե ինչ մտածի այդ մասին։ Որոշ քննադատններ համեմատություններ են արել այս բառերի և նրա անձնական կյանքում իր ընկերոջ`Բլեյք Շելթոնի հետ հարաբերությունների միջև։
«Misery»-ն տարբեր կարծիքներ է ստացել ժամանակակից երգի քննադատների կողմից։ Ընդհանուր առմամբ, որոշ քննադատներ շատ բարձր են դասել այս երգը ալբոմի մյուս երգերի հետ համեմատ, իսկ մյուսները ասում են, որ այն նույնիսկ համեմատել չի կարելի այն երգերի հետ, որոնորք Ստեֆանին ստեղծում էր նախկինում։ ԱՄՆ-ում երգը չի մտել Բիլբորդի թոփ 100 երգերի մեջ, սակայն գրավել է 11-րդ հորիզոնականը վարկանշային աղյուսակի 100-ից ներքև գտնվող երգերի մեջ։ Այլ երկրների`Ավստրալիայի, Ֆրանսիայի, Շոտլանդիայի և Մեծ Բրիտանիայի վարկանշային աղյուսակներում երգը ցածր հորիզոնականներ է գրավել։
Երգի համար նկարահանվել է երկու տեսահոլովակ։ Առաջին տարբերակը ձեռքով նկարված տեսահոլովակ է, որը նկարվել է Սակ Սեկուլերի կողմից, իսկ երկրորդի հեղինակը Սոֆի Մյուլերն է։ Այն նկարահանվել է Լոս Անջելեսում և ներառում է տեսարաններ, որոնցում Ստեֆանին տարբեր զգեստներով կատարում է երգը տարբեր շինություններում։ Տեսահոլովակը լավ է ընդունվել, հատկապես Ստեֆանիի բազմաթիվ զգեստափոխությունների համար։ Դիմահարդար Գրեգորի Արլտը և վարսահարդար Դանիլոն ստացել են «լավագույն դիմահարդար և վարսահարդար» մրցանակը 2016 թվականի «Իբիցա» երաժշտական մրցանակաբաշխության ժամանակ։
Կառուցվածքը և թողարկում
Երգը գրելու համար Գվեն Ստեֆանին ոգեշնչվել է իր անձնական կյանքից և նշել.
Ստեֆանին այս երգի ստեղծումը նկարագրել է որպես կախարդական գործընթաց։